الريد بيل

الريد بيل أو الحبة الحمراء (بالانجليزي: Red Pill) هو مصطلح بيستخدم في الانترنت لوصف تيار رجالي بيعتقد إن الرجالة مضطهدين اجتماعيا بسبب النسوية والقوانين الحديثة. المصطلح جاي من فيلم The Matrix (1999) لما البطل بياخد الحبة الحمراء عشان يشوف الحقيقة، بدل الحبة الزرقاء اللي بتخليه عايش في وهم الراحة.

 اصل الحركة 
مصطلح الريد البيل ظهر لأول مرة على الانترنت، الكلمة هنا معناها إن الرجالة صحيوا وشافوا الحقيقة، حسب اعتقادهم، إن النسوية والمجتمع الحديث مسيطرين على حياة الرجالة وحقوقهم.
 افكار الحركة 
أتباع الريد بيل بيعتقدوا إن المجتمع بيدي امتيازات أكتر للستات على حساب الرجالة، وإن القوانين والقيم الحديثة غالبا بتحابي الستات، زي قوانين الأسرة والطلاق والحضانة.
كمان بيقسموا الرجالة لنوعين وهما الرجل الألفا وهما الرجالة الأقوى والرجل البيتا وهما الرجالة الأضعف حسب معاييرهم.
وبيستخدموا أحيانا أفكار من علم النفس التطوري عشان يفسروا سلوك الرجالة والستات في العلاقات.
 اهداف الحركة 
بيناضل الريدبليين عشان يجبروا الحكومات على تغيير القوانين اللي بتصب جميعها حسب وجهة نظرهم في مصلحة المرأة، على حساب حقوق الرجل اللي أصبح مهدد بترسانة من تشريعات النفقة والخلع والحضانة وغيرها، ما أدى لإضعافه وتغول النساء في المجتمعات المختلفة.

 الريد بيل وعلاقتها بالمجتمعات الرجالية الرقمية 
حركة الريد بيل تعتبر جزء من Manosphere، وده مصطلح بيشير لمجموعة من المنتديات والمجتمعات الرقمية اللي بتناقش موضوعات الرجالة، وحقوقهم، والعلاقات بين الجنسين. مش كل الناس اللي في Manosphere عندهم نفس الأفكار، لكن فيه اتجاه عام بيحاول يسلط الضوء على مشاكل الرجالة من وجهة نظرهم.

المجموعات المشهورة في Manosphere تشمل :
 MRAs (نشطاء حقوق الرجالة) : بيطالبوا بحقوق الرجالة زي قوانين الحضانة أو الطلاق.
 MGTOW (الرجالة اللي مش عايزين علاقات تقليدية) : بيختاروا يعيشوا حياتهم بعيد عن العلاقات مع الستات.
 PUA (فنانين المغازلة) : بيشتغلوا على مهارات جذب النساء.
 Incels (الرجالة اللي مش قادرين يدخلوا علاقات رغم رغبتهم) : أحيانا مرتبطين بسلوكيات عدائية أو مواقف متطرفة على الإنترنت.

الريد بيل مش هي نفسها MGTOW أو Incels أو PUA، لكنها تشترك معاهم في فكرة استيقاظ الرجال على الحقيقة حسب وجهة نظرهم، وده سبب تصنيفها كجزء من Manosphere.
 الانتقادات 
الحركة اتعرضت لانتقادات كبيرة لأسباب زي :
 تحيز ضد الستات : أحيانا الحركة بتوصف الستات بطريقة سلبية أو تقلل من قيمتهم.
 تطرف رقمي : بعض المنتديات بتكون عدائية أو متطرفة.
 تأثير نفسي واجتماعي : ممكن تأثر على الرجالة الشباب، خصوصا اللي عندهم ثقة منخفضة بالنفس أو منعزولين، وتخلي نظرتهم للعلاقات عدائية أو منعزلة.
 مصادر